CELEX: 62014TN0449
Language: ro
Date: 2014-06-17 00:00:00
Title: Cauza T-449/14: Acțiune introdusă la 17 iunie 2014 – Nexans France și Nexans/Comisia

25.8.2014   
            
            
               RO
            
            
               Jurnalul Oficial al Uniunii Europene
            
            
               C 282/49
            
         Acțiune introdusă la 17 iunie 2014 – Nexans France și Nexans/Comisia
   (Cauza T-449/14)
   2014/C 282/63
   Limba de procedură: engleza
   
      Părțile
   
   
      Reclamante: Nexans France (Clichy, Franța) și Nexans SA (Paris, Franța) (reprezentanți: M. Powell, Solicitor, G. Forwood, Barrister, și A. Rogers, Solicitor)
   
      Pârâtă: Comisia Europeană
   
      Concluziile
   
   Reclamantele solicită Tribunalului:
   
               —
            
            
               anularea Deciziei C(2014) 2139 a Comisiei din 2 aprilie 2014 privind o procedură de aplicare a articolului 101 TFUE și a articolului 53 din Acordul privind SEE în cazul AT.39610 – Cabluri electrice) (denumită în continuare „decizia”);
            
         
               —
            
            
               anularea în parte a deciziei atacate în măsura în care concluzionează că Nexans France a participat la o încălcare înainte de 22 februarie 2001;
            
         
               —
            
            
               reducerea amenzilor aplicate reclamantelor cu un cuantum corespunzător unei durate inferioare și unui coeficient de gravitate redus și
            
         
               —
            
            
               obligarea Comisiei la plata cheltuielilor de judecată efectuate de reclamante.
            
         
      Motivele și principalele argumente
   
   În susținerea acțiunii, reclamantele invocă trei motive.
   
               1.
            
            
               Primul motiv întemeiat pe faptul că, prin ridicarea anumitor date în cursul inspecției inopinate efectuate în incintele Nexans France, Comisia a depășit competențele care îi sunt acordate prin Regulamentul nr. 1/2003 și a încălcat dreptul reclamantelor la confidențialitate.
            
         
               2.
            
            
               Al doilea motiv întemeiat pe faptul că Comisia a săvârșit o eroare în stabilirea duratei încălcării.
            
         
               3.
            
            
               Al treilea motiv întemeiat pe faptul că Comisia a săvârșit o eroare vădită de apreciere întrucât nu a ținut seama de faptul că încălcarea invocată nu a fost pusă în aplicare și nu a produs efecte asupra clienților, nu a furnizat motive adecvate și a încălcat principiul egalității de tratament.